Tesseract (συγκρότημα)

Οι Tesseract (συχνά γραμμένο ως TesseracT) είναι βρετανικό progressive metal συγκρότημα από το Μίλτον Κέινς (Milton Keynes).Το συγκρότημα ιδρύθηκε το 2003 και αποτελείται από τους: Daniel Tompkins (φωνητικά), Alec "Acle" Kahney (κιθάρα και παραγωγή), Amos Williams (μπάσο, δeύτερα φωνητικά), James Monteith (ρυθμική κιθάρα) και Jay Postones (τύμπανα, κρουστά).Το συγκρότημα έχει συμβόλαιο με την δισκογραφική εταιρία Kscope. Θεωρούνται ένα από τα πρώτα συγκροτήματα που πρωτοπόρησαν στο κίνημα του djent στο progressive metal. Μέχρι το 2018, οι Tesseract έχουν κυκλοφόρησε τέσσερα στούντιο άλμπουμ: One, Altered State, Polaris και Sonder, καθώς και ένα ζωντανό άλμπουμ, Odyssey / Scala και τα EPs Concealing Fate, Perspective και Errai.

 Οι Tesseract ξεκίνησαν το 2003, ενώ το ιδρυτικό μέλος Acle Kahney ηχογραφούσε και έγραφε με το συγκρότημά του Mikaw Barish. Ο Γάλλος τραγουδιστής Julien Perier παρείχε φωνητικά στα πρώτα στάδια του συγκροτήματος, αλλά οι δυσκολίες που προέκυπταν με την απόσταση, δεν του επέτρεψαν να γίνει μόνιμο μέλος των Tesseract. Αφού πραγματοποιήθηκε η πρώτη τους σύνθεση, οι Tesseract άρχισαν να παίζουν ζωντανά σόου και να συνθέτουν υλικό για το ντεμπούτο άλμπουμ τους. Κυκλοφόρησαν ενα δείγμα τριών τραγουδιών το 2007 που περιείχε τμήματα αυτού που τελικά θα γινόταν το πρώτο τους άλμπουμ, One. Το 2009, ο αρχικός τραγουδιστής, Abisola Obasanya, εγκατέλειψε το συγκρότημα και αντικαταστάθηκε από τον Daniel Tompkins. Ο Acle είχε έρθει σε επαφή με τον Tompkins ενώ βοηθούσε στην παραγωγή του άλμπουμ Atlantic με την προηγούμενη μπάντα του, First Signs of Frost.Το συγκρότημα επεξεργάστηκε ξανά τα τραγούδια του άλμπουμ με τον Tompkins, προχωρώντας προς την κυκλοφορία του άλμπουμ το 2010. Λίγο πριν ξεκινήσει η πρώτη τους μεγάλη περιοδεία, κυκλοφόρησαν το Concealing Fate, μια σουίτα έξι κομματιών που αποτελεί το επίκεντρο του ντεμπούτου άλμπουμ τους, One, το οποίο κυκλοφόρησε στις 22 Μαρτίου 2011. Αργότερα εκείνο το έτος, οι Tesseract έκαναν περιοδείες σε όλο το Ηνωμένο Βασίλειο για την υποστήριξη του One, με support συγκροτήματα τους Chimp Spanner και Uneven Structure, και επίσης έπαιξαν στο Sonisphere Festival στο Knebworth. Στις 20 Αυγούστου 2011, φήμες άρχισαν να εξαπλώνονται ότι ο τραγουδιστής Daniel Tompkins είχε φύγει από το συγκρότημα, καθώς οI Tesseract εμφανίστηκαν με διαφορετικό τραγουδιστή κατά τη διάρκεια μιας συναυλίας στο Craufurd Arms στο Milton Keynes. Αυτό επιβεβαιώθηκε από το συγκρότημα λίγες μέρες αργότερα στις 23 Αυγούστου, όταν καλωσόρισαν τον Elliot Coleman ως νέο τραγουδιστή της μπάντας. Ο Tompkins συνέχισε να τραγουδά για το progressive metal συγκρότημα Skyharbor, το ποπ ροκ συγκρότημα In Color, και το πειραματικό του side project White Moth Black Butterfly. Τον Σεπτέμβριο του 2011, μια ορχηστρική έκδοση του One κυκλοφόρησε ψηφιακά και τον Οκτώβριο του 2011, τόσο η αρχική όσο και η ορχηστρική έκδοση κυκλοφόρησαν σε βινύλιο ως διπλό LP. Στις αρχές του 2012, οι Tesseract δούλεψαν σε ένα ακουστικό EP εμπνευσμένο από τη ραδιοφωνική ακουστικό show που έπαιξαν στο Μπρούκλιν της Νέας Υόρκης ένα χρόνο πριν. Αυτό έγινε γνωστό ως Perspective, το οποίο κυκλοφόρησε στις 25 Μαΐου 2012. Στις 12 Ιουνίου 2012 οι Tesseract ανακοίνωσαν ότι ο Coleman εγκατέλειψε φιλικά το συγκρότημα. Στις 7 Σεπτεμβρίου 2012 το συγκρότημα ανακοίνωσε ότι είχαν βρει τον νέο ανώνυμο τραγουδιστή τους και θα κυκλοφορήσουν το single "Nocturne", στις 12 Οκτωβρίου. Ανακοινώθηκε επίσης μια σειρά από συναυλίες στην Ευρώπη, συμπεριλαμβανομένης μιας συναυλίας στο Euroblast Festival. Αργότερα αποκαλύφθηκε ότι ο νέος τραγουδίστης ήταν ο Ashe O'Hara. Οι Tesseract εξέδωσαν μια σύντομη δήλωση σχετικά με τον νέο τραγουδιστή στον ιστότοπό τους. Στις 28 Φεβρουαρίου 2013 το συγκρότημα αποκάλυψε μια ημερομηνία κυκλοφορίας για το Altered State μαζί με μια πλήρη λίστα κομματιών του άλμπουμ. Το άλμπουμ είναι ένα συνεχές κομμάτι 51 λεπτών χωρισμένο σε τέσσερα μεγάλα τμήματα (Of Matter, Of ​​Mind, Of Reality, Of Energy), καθένα από τα οποία περιέχει αρκετά κομμάτια. Στις 30 Απριλίου, το "Singularity" προβλήθηκε στη ροκ εκπομπή του BBC Radio 1, και αργότερα κυκλοφόρησε στο λογαριασμό τους στο SoundCloud. Κατά τη διάρκεια τηλεφωνικής συνέντευξης με το Metal Injection, ο Williams δήλωσε ότι το συγκρότημα θα κάνει περιοδεία στις Ηνωμένες Πολιτείες το καλοκαίρι του 2013 και θα περιοδεύσει στην Ευρώπη στα τέλη του 2013. Το Altered State μεταδόθηκε στο σύνολό του στις 12 Μαΐου 2013 στο επίσημο κανάλι YouTube της Century Media, δύο εβδομάδες πριν από την κυκλοφορία του στις 27 Μαΐου. Στις 27 Ιουνίου 2014, ανακοινώθηκε ότι οι Tesseract έχουν πάρει χωρίστους δρόμους με τον τραγουδιστή Ashe O'Hara, και ότι ο Dan Tompkins θα επανέλθει στο συγκρότημα ως τραγουδιστής, αφήνοντας τους Skyharbor. Στις 18 Μαΐου 2015, οι Tesseract κυκλοφόρησαν το Odyssey / Scala, το πρώτο τους live DVD και συλλογή άλμπουμ. Λίγο μετά την επανένωση του Daniel Tompkins με το συγκρότημα, ξεκίνησε η συγγραφή και ηχογράφηση για ένα τρίτο άλμπουμ. Η μπάντα έκανε συχνές ενημερώσεις στα μέσα κοινωνικής δικτύωσης, τα οποία δείχνουν τα μέλη να επεξεργάζονται την μουσική στο στούντιο. Στις 10 Ιουλίου 2015, η επίσημη σελίδα Facebook του συγκροτήματος κυκλοφόρησε ένα teaser για το νέο άλμπουμ με τίτλο Polaris. Κυκλοφόρησαν επίσης το εξώφυλλο του άλμπουμ και έθεσαν ημερομηνία κυκλοφορίας στις 18 Σεπτεμβρίου 2015. Το άλμπουμ ανέβηκε στο YouTube μέσω ζωντανής ροής από την Kscope Music στις 15 Σεπτεμβρίου 2015. Τον Νοέμβριο του 2015, το συγκρότημα περιόδευσε για να υποστηρίξει το νέο άλμπουμ με άνοιγμα συγκροτημάτων, συμπεριλαμβανομένων των The Contortionist , ERRA και Skyharbor. Η συγγραφή για το Sonder έγινε καθ'όλη τη διάρκεια του 2017. Το συγκρότημα κυκλοφόρησε το promo single, "Smile", στις 23 Ιουνίου 2017. Αρκετά μέλη του συγκροτήματος, συμπεριλαμβανομένων των Acle Kahney και Amos Williams, αναγνώρισαν ότι το single δεν είχε την τέλικη μίξη του, και βελτιώθηκε περαιτέρω πριν από την κυκλοφορία του στο Sonder. Σύμφωνα με τον Amos στον ιστότοπο της Kscope, "Έχουμε μια σταθερή ιδέα για το που θέλουμε να οδηγήσουμε αυτό το κομμάτι στο επόμενο άλμπουμ, καθώς σε καμία περίπτωση δεν είναι έτοιμο." Το τέταρτο στούντιο άλμπουμ των Tesseract, Sonder, ανακοινώθηκε στις 8 Φεβρουαρίου 2018. Το πρώτο single, "Luminary", κυκλοφόρησε επίσης στις 8 Φεβρουαρίου και ένα δεύτερο single, "King", κυκλοφόρησε στις 16 Μαρτίου. Το πλήρες άλμπουμ κυκλοφόρησε στις 20 Απριλίου 2018. Οι Tesseract παίζουν ένα συγκεκριμένο στυλ progressive metal που συχνά διαθέτει πολυρυθμικά riff, περίπλοκα μουσικά μέτρα και ατμοσφαιρικές επιστρώσεις. Το συγκρότημα έχει δηλώσει ότι δεν συνθέτουν τη μουσική τους έχοντας κατά νου συγκεκριμένους πολυρύθμους, αλλά παίζουν αυτό που αισθάνονται ότι ταιριάζει στον ρυθμό. Περιλαμβάνουν επίσης έναν μετρίως παραμορφωμένο τόνο κιθάρας και μελωδικά καθαρά περάσματα, επηρεασμένα σε μεγάλο βαθμό από την ambient μουσική. Το συγκρότημα παίζει συνήθως με το στυλ του υποείδους djent, με πρωτοπόρους τους Meshuggah και τους SikTh. Το φωνητικό στιλ της μπάντας έχει σημειώσει σημαντική αλλαγή. Στο One, ο Ντάνιελ Τόμπκινς χρησιμοποίησε ένα μείγμα καθαρών και σκληρών φωνητικών, με έμφαση στις μακρές, τραβηγμένες νότες. Ωστόσο, οι φωνητικές αποδόσεις του Ashe O'Hara στο Altered State απέκλεισαν εντελώς τα σκληρά φωνητικά, υπέρ ενός πιο μελωδικού στιλ με έμφαση στα δυνατά μελωδικά "ρεφρέν". Σε συνέντευξή του στο Metalspree, ο Ashe δήλωσε, "Τώρα, για να είμαστε οι εαυτοί μας, πρέπει να έχουμε καθαρά μελωδικά φωνητικά. Με το "One" ένιωσαν ότι έπρεπε να έχουν σκληρά φωνητικά για να γίνουν αποδεκτοί από την κοινότητα. Αλλά ποτέ δεν ήθελαν να είναι αυτός ο τύπος μπάντας ". Στη συνέντευξή του με το Metal Injection, ο Amos Williams δήλωσε ότι η απόφαση για την απόρριψη σκληρών φωνητικών από μελλοντικό υλικό ήταν μια ασυνείδητη συλλογική απόφαση του συγκροτήματος και αυτό έκανε την αναζήτηση ενός νέου τραγουδιστή εξαιρετικά δύσκολη. Η εξήγησή του ήταν ότι πολλοί τραγουδιστές με εντελώς καθαρό στιλ δεν θέλουν να ζήσουν τον "metal" τρόπο ζωής με τακτικές περιοδείες ή δεν απολαμβάνουν το metal αρκετά για να θέλουν να λάβουν μέρος σε συγκρότημα σαν τους Tesseract. Ενώ το Altered State δεν παρουσίασε καθόλου σκληρά φωνητικά, η επιστροφή του Ντάνιελ Τόμπκινς στο συγκρότημα για το Polaris, επανέφερε το κοινό σε σκληρά φωνητικά μέσω λεπτών παρασκηνιακών φωνητικών στα τραγούδια "Messenger" και "Cages". Αν και τα φωνητικά στην κυκλοφορία τους το 2018, Sonder, παρέμειναν ως επί το πλείστον καθαρά και μελωδικά, τα τραγούδια "King" και "Smile" παρουσίαζαν εξέχοντα γρυλίσματα για πρώτη φορά μετά το άλμπουμ, One. Καθ 'όλη τη διάρκεια της καριέρας τους, το συγκρότημα έχει ηχογραφήσει και μιξάρει όλο το υλικό τους. Ο Williams είναι ειδικευμένος μηχανικός ήχου και ο Acle Kahney έχει πραγματοποιήσει παραγωγή, μίξη και mastering εργασίες για πολλές άλλες προοδευτικές metal μπάντες με το όνομα 4D Sounds. Ο Amos Williams έχει δηλώσει σε συνέντευξή του ότι η μουσική των Tesseract εξαρτάται αρκετά από το μπάσο, σε σύγκριση με άλλες metal μπάντες. Δηλώνει ότι «το μπάσο είναι πάντα στο δικό του μικρό ράφι» στη μουσική και ότι κατά τη διάρκεια της παραγωγικής διαδικασίας "Αφήνουμε πολύ χώρο για να υπάρχουν χαμηλοί τόνοι και πραγματικό μπάσο." Παρόντα Μέλη Amos Williams- μπάσο, σκληρά φωνητικά, δεύτερα φωνητικά (2006-σήμερα) Daniel "Dan" Tompkins- κυρίως φωνητικά (2009-2011,2014-σήμερα) Alec "Acle" Kahley- κιθάρα (2003-σήμερα), ρυθμική κιθάρα, μπάσο (2003-2006) James Monteith - ρυθμική κιθάρα (2006-σήμερα)Jay Postones- τύμπανα, κρουστά (2005-σήμερα) Πρώην Μέλη Julien Perier – φωνητικά (2004–2006) Abisola Obasanya – φωνητικά (2006–2009) Elliot Coleman – φωνητικά (2011–2012) Ashe O'Hara – φωνητικά (2012–2014) Στούντιο Άλμπουμ One (2011) Altered State (2013) Polaris (2015) Sonder (2018) War of Being (2023)Extended plays Concealing Fate (2010) Perspective (2012) Errai (2016)Live albums Odyssey/Scala (2015)Demos TesseracT (2007)Singles "Nascent" (2011) "Nocturne" (radio edit) (2012) "Singularity" (radio edit) (2013) "Messenger" (2015) "Survival" (2015) "Smile" (2017) "Luminary" (2018) "King" (2018) Deception (Concealing Fate Part 2) (2010) Nascent (2011) Concealing Fate Live (2011) Eden 2.0 (2011) Singularity (2013) Nocturne (2013) Of Matter Live (2014) Survival (2015) Hexes (2016) King (2018) Juno (2018)